

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ  ΑΤΤΙΚΗΣ                                                     Αγία Παρασκευή 02-10-2015

**ΔΗΜΟΣ ΑΓΙΑΣ ΠΑΡΑΣΚΕΥΗΣ** Αρ. Πρωτ:

Διεύθυνση Εξυπηρέτησης του Πολίτη

& Διοικητικών Υπηρεσιών

Τμήμα: Διοίκησης, Τοπικής Ανάπτυξης

& Ανθρώπινου Δυναμικού

Πληροφορίες: Μάνδρου Ελένη

Τηλέφωνο      : 2132004607

Ταχ. Δ/νση    : Λ. Μεσογείων 415-417

Τ.Κ. :15343

**ΠΡΟΣ:**

**ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ**

**Ε  Ι  Σ  Η  Γ  Η  Σ  Η**

**ΘΕΜΑ**:  **« Καθιέρωση ωραρίου λειτουργίας των Υπηρεσιών του Δήμου»**

Σύμφωνα με:

1. α) την παρ.3 του άρθρου 36 του ν.3584/07 «Με απόφαση του Γενικού Γραμματέα Περιφέρειας, μετά από πρόταση των οικείων Δημοτικών και Κοινοτικών Συμβουλίων ή της οικείας διοίκησης των Δημοτικών και Κοινοτικών Προσώπων Δημοσίου Δικαίου, Ιδρυμάτων Συνδέσμων Δήμων Κοινοτήτων ή Δήμων και Κοινοτήτων μπορεί οποτεδήποτε:

i) να καθιερώνονται εξαιρέσεις από την εφαρμογή πενθήμερης εργασίας κατά υπηρεσία, κλάδο και αριθμό υπαλλήλων, χρόνο ή περιοχή εφόσον επιβάλλεται λόγω της ιδιοτυπίας των συνθηκών λειτουργίας ή του είδους και της μορφής της υπηρεσίας ή εργασίας και

ii) να καθορίζεται η πενθήμερη εβδομάδα για ορισμένες υπηρεσίες κλάδου ή αριθμό υπαλλήλων από την Τρίτη μέχρι το Σάββατο, εφόσον τούτο επιβάλλεται λόγω της φύσεως της λειτουργίας ή της φύσεως εργασίας τους, καθιερωμένης ως μη εργάσιμης ημέρας της Δευτέρας σύμφωνα επίσης με την παρ. 5 και της παρ.6 άρθρου36 του ν.3584/07 ορίζονται τα εξής:

β) την παρ.5. «Το καθημερινό ωράριο εργασίας ορίζεται με απόφαση του Γενικού Γραμματέα της Περιφέρειας

γ) την παρ.6. «Οι καθημερινές ώρες εργασίας είναι συνεχείς, μπορεί δε κατ’ εξαίρεση να ορίζονται διακεκομμένες με απόφαση του Γ.Γ. Περιφέρειας, μετά από πρόταση των οικείων συμβουλίων ή διοικήσεων της παραγράφου 3 του παρόντος, κάθε φορά που αυτό επιβάλλεται λόγω ιδιοτυπίας των συνθηκών λειτουργίας ή του είδους και της μορφής της υπηρεσίας ή εργασίας. Επίσης μπορεί να καθιερωθεί το καθημερινό ωράριο εργασίας σε βάρδιες και κατά τις νυχτερινές ώρες, όταν αυτό επιβάλλεται από τις συνθήκες λειτουργίας ή το είδος και τη μορφή της υπηρεσίας ή εργασίας.

Με την ίδια ως άνω διαδικασία και εφόσον το επιβάλλουν οι συνθήκες λειτουργίας ή το είδος ή τη μορφή της υπηρεσίας ή εργασίας, μπορεί να ορίζεται για όλο ή μέρος του προσωπικού ότι θα απασχολείται κατά τις Κυριακές και ημέρες αργίας»

1. το άρθ.171 του Ν.3584/07 του οποίου οι διατάξεις ισχύουν και για το προσωπικό με σχέση εργασίας Ιδιωτικού Δικαίου Αορίστου Χρόνου
2. το άρθρο 18, παράγραφος 12 του Ν.3731/08
3. τις διατάξεις του αρθ.20 του Ν.4024/11 (ΦΕΚ 226/27-10-11) όπως έχει αντικατασταθεί με τις διατάξεις του αρθρ. 45 του Ν. 4071/2012 (ΦΕΚ 85 Α΄).
4. το υπ’ αριθμ. 2/5708/0022/2012 έγγραφο του Γενικού Λογιστηρίου του Κράτους περί Υπερωριακής Απασχόλησης Υπαλλήλων ΙΔΑΧ
5. το από 16/04/2015 έγγραφο της Δ/νσης Εξυπηρέτησης του Πολίτη και Διοικητικών Υπηρεσιών
6. τις εισηγήσεις των υπηρεσιών του Δήμου

προτείνουμε να θεσπισθεί ωράριο εργασίας για τους εργαζόμενους στις παρακάτω υπηρεσίες του Δήμου πάντα στο πλαίσιο των οριζόμενων από τη νομοθεσία ωρών εργασίας   ως εξής:

**Α) Διεύθυνση Εξυπηρέτησης του Πολίτη και Διοικητικών Υπηρεσιών**

**Φύλαξη και Ασφάλεια του κτιρίου**.

Προτείνεται να καθιερωθεί ωράριο 24ωρης λειτουργίας, τις  απογευματινές νυχτερινές και Κυριακές και εξαιρέσιμες για τους φύλακες που απασχολούνται με τη φύλαξη του κτιρίου του Δήμου καθώς και των υπόλοιπων Δημοτικών Κτιρίων.  Η φύλαξη των κτιρίων του Δήμου είναι επιτακτική ανάγκη κυρίως τις νυχτερινές ώρες και τις Κυριακές και Εξαιρέσιμες επειδή κατά τις ώρες αυτές παρατηρούνται οι περισσότερες δολιοφθορές στα κτίρια του Δήμου.

**Τηλεφωνικό Κέντρο**

Για την εύρυθμη λειτουργία του  τηλεφωνικού κέντρου, κρίνεται απαραίτητη η καθιέρωση 24ωρης λειτουργίας του  πάντα στο πλαίσιο των οκτώ(8) ωρών εργασίας.

Οι λόγοι που επιβάλλουν την καθιέρωση 24ωρης λειτουργίας του τηλεφωνικού κέντρου είναι:

α) Περιπτώσεις έκτακτων φυσικών και καιρικών φαινομένων (πυρκαγιές, σεισμοί, χιονοπτώσεις, έντονες βροχοπτώσεις, ισχυροί άνεμοι , καύσωνες κ.λπ.) σε συνεργασία με την πολιτική προστασία,

β) Ημέρες και ώρες λήξης ειδικών προθεσμιών (υποψηφιότητες βουλευτών , συμβούλων , καταθέσεις ψηφοδελτίων κ.λπ.)

γ) Προπαρασκευή και διεξαγωγή εκλογών (βουλευτικών , δημοτικών και περιφερειακών ευρωεκλογών ).

Κατόπιν των ανωτέρω, προτείνεται να θεσπιστεί ωράριο εργασίας για το προσωπικό του τηλεφωνικού κέντρου σύμφωνα με τις διατάξεις του άρθρου 48 του Ν. 3584/2007 σε 24ωρη βάση καθώς το Σάββατο και την Κυριακή

**Ληξιαρχείο**

Προτείνεται να καθιερωθεί ωράριο λειτουργίας το απόγευμα και τις Κυριακές και εξαιρέσιμες για το ληξίαρχο και τους υπαλλήλους που υπηρετούν στο ληξιαρχείο για τους εξής λόγους:

Σύμφωνα με τις διατάξεις του ν.4144/2013,  ο οποίος τροποποίησε μερικώς το ν.344/1978 (ληξιαρχικός νόμος), ο ληξίαρχος πρέπει να είναι σε υπηρεσία επτά ημέρες την εβδομάδα.  Το Ληξίαρχο αναπληρώνει ο Δήμαρχος ή ο νόμιμος αναπληρωτής του.  Όταν υπάρξει θάνατος η δήλωση του θα πρέπει να γίνει εντός εικοσιτεσσάρων (24) ωρών από την πιστοποίηση του. Οι άδειες ταφής σύμφωνα με τον ανωτέρω νόμο εκδίδονται μόνο μηχανογραφικά και μέσω του συστήματος Δήμου, οπότε ο Ληξίαρχος πρέπει να έρθει στο Δημαρχείο

Το Δημοτικό Κοιμητήριο σύμφωνα με τον κανονισμό, λειτουργεί 365 ημέρες το χρόνο και  ταφές γίνονται και Σάββατα.  Αυτό έχει σαν αποτέλεσμα σε περίπτωση θανάτου την παρουσία του υπαλλήλου στο Δημαρχείο ακόμα και το Σάββατο ή την Κυριακή ή ακόμα και τις αργίες προκειμένου να εκδώσει μηχανογραφικά την άδεια ταφής .

Επίσης για την εξυπηρέτηση των πολιτών που επιθυμούν να τελέσουν γάμο το Σάββατο ή την Κυριακή.

**Τμήμα Αστικής και Δημοτικής Κατάστασης**

Προτείνεται να καθιερωθεί ωράριο εικοσιτετράωρης λειτουργίας τις  απογευματινές νυχτερινές και Κυριακές και εξαιρέσιμες για το τμήμα Αστικής και Δημοτικής Κατάστασης μόνο για διαδικασίες που αφορούν εκλογές ( δημοτικές και περιφερειακές, βουλευτικές και ευρωεκλογές) και για χρονικό διάστημα από την προκήρυξη των εκλογών έως την ημέρα διεξαγωγής των εκλογών προκειμένου να τηρούνται οι προθεσμίες που ορίζονται από τον εκλογικό νόμο `πχ. υποβολή δικαιολογητικών για μεταδημότευση υποψηφίων κ.λπ.

**Τμήμα Υποστήριξης Δημοτικών Οργάνων**

Προτείνεται να καθιερωθεί ωράριο 24ωρης λειτουργίας για τους υπαλλήλους που υπηρετούν στο Τμήμα Υποστήριξης Δημοτικών Οργάνων (απογευματινά, νυχτερινά, εξαιρέσιμα και Κυριακές) για τους εξής λόγους:

Σύμφωνα με τις διατάξεις του ν.4172/2013 (ΦΕΚ 167 Α΄) άρθρο 77, προβλέπεται ότι *«το δημοτικό συμβούλιο θα πρέπει να ψηφίσει και να υποβάλλει στην οικεία Αποκεντρωμένη Διοίκηση, έως την 15ηΝοεμβρίου, τον προϋπολογισμό του επόμενου έτους. Σε περίπτωση που δεν έχει ψηφιστεί και υποβληθεί ο προϋπολογισμός έως αυτήν την ημερομηνία, ορίζεται ότι το δημοτικό συμβούλιο συνέρχεται αυτοδίκαια τις δύο επόμενες Κυριακές, προκειμένου να τον καταρτίσει και να τον ψηφίσει. Εάν στις ανωτέρω συνεδριάσεις δεν συνταχθεί και ψηφιστεί ο προϋπολογισμός, το συμβούλιο συνέρχεται σε αλλεπάλληλες συνεδριάσεις μέχρι αυτός να ψηφιστεί».*

Σύμφωνα με το ν. 3852/2010 (ΦΕΚ Α΄/87/7-6-2010) άρθρο 64*, «Την πρώτη Κυριακή του Σεπτεμβρίου, της έναρξης της Δημοτικής περιόδου και την πρώτη Κυριακή του μηνός Μαρτίου του τρίτου έτους αυτής, το δημοτικό συμβούλιο συνέρχεται ύστερα από πρόσκληση του συμβούλου του επιτυχόντος συνδυασμού που έχει εκλεγεί με τις περισσότερες  ψήφους και, σε περίπτωση ισοψηφίας, εκείνου που είναι γραμμένος πρώτος κατά σειρά στην απόφαση του δικαστηρίου».*

Σύμφωνα με το ν. 3463/2006 άρθρο 217 κάθε χρόνο πραγματοποιείται η  ειδική δημόσια συνεδρίαση και συνήθως ορίζεται ως ημέρα πραγματοποίησης η Κυριακή (για το έτος 2013 πραγματοποιήθηκε την Κυριακή 02 Φεβρουαρίου 2014 όπως αποφασίστηκε με την αρ. 06/2014 απόφαση δημοτικού συμβουλίου).

Οι συνεδριάσεις της  Δημοτικής Επιτροπή Διαβούλευσης  λόγω της του πλήθους των φορέων που συμμετέχουν σε αυτή  δύναται να πραγματοποιούνται τις βραδινές ώρες ή ακόμα και τις Κυριακές.

Οι συνεδριάσεις των δημοτικών συμβουλίων πραγματοποιούνται εκτός ωραρίου, με συχνότητα μία φορά την εβδομάδα κατά το πλείστον, με ώρα έναρξης βραδινή και συνήθη ώρα λήξης μετά τα μεσάνυχτα.

Το ωράριο που προτείνεται να καθιερωθεί θα ισχύει για το 2015 καθώς και για τα επόμενα έτη και πάντα στα πλαίσια των οκτώ (8) ωρών εργασίας και θα ακολουθείται από όλους τους υπαλλήλους όλων των ειδικοτήτων που υπηρετούν στις υπηρεσίες όπως  αναφέρονται παραπάνω.

**Β) Διεύθυνση  Περιβάλλοντος**

**Τμήμα καθαριότητας & διαχείρισης μηχανημάτων - οχημάτων**

Προτείνεται να θεσπιστεί ωράριο εργασίας στον τομέα του Τμήματος Καθαριότητας και διαχείρισης μηχανημάτων οχημάτων του Δήμου Αγίας Παρασκευής σε 24ωρη βάση, πάντα στο πλαίσιο των 6,25 ωρών εργασίας.

Γι΄ αυτό προτείνεται να καθιερωθεί το ωράριο εργασίας σε 24ωρη βάση (6 π.μ. - 6 π.μ.), που θα καθορίζεται ανάλογα με τις ανάγκες της Υπηρεσίας και θα διαμορφώνεται κατά τους θερινούς και χειμερινούς μήνες.

Το ωράριο αυτό θα ακολουθείται από όλους τους εργαζομένους του Τμήματος Καθαριότητος και διαχείρισης μηχανημάτων οχημάτων.

Να καθιερωθεί για όλους τους υπαλλήλους που υπηρετούν στο Τμήμα Καθαριότητας και διαχείρισης μηχανημάτων οχημάτων η κατά Σάββατο και Κυριακή απασχόληση, με υποχρέωση παροχής ημέρας ανάπαυσης, ανάλογα με τη δυνατότητα της υπηρεσίας κατά τις ενδιάμεσες ημέρες της εβδομάδας .

Οι λόγοι που ώθησαν την Υπηρεσία να εισηγηθεί το ωράριο αυτό είναι:

α) Στο προάστιο της Αγίας Παρασκευής υπάρχουν πολλές δημόσιες υπηρεσίες, κολέγια, Ι.Κ.Α, Ο.Τ.Ε, Ε.Ρ.Τ, εμπορικά κέντρα, καταστήματα και ταυτόχρονα κομβικά σημεία κυκλοφορίας είσοδοι και έξοδοι περιφερειακής Υμηττού, Αττικής Οδού και 2 σταθμοί μετρό στα σύνορα Χαλανδρίου, με αποτέλεσμα να δέχεται μεγάλη κυκλοφορική κίνηση καθ’ όλη τη διάρκεια της ημέρας και ιδιαίτερα τις εργάσιμες ημέρες και τα σαββατοκύριακα. Αυτό έχει αποτέλεσμα κατά τη διάρκεια της ημέρας να βρίσκονται συνεχώς παρκαρισμένα αυτοκίνητα αριστερά και δεξιά των δρόμων εμποδίζοντας τη διέλευση των απορριμματοφόρων και τον καθαρισμό των οδοστρωμάτων από τα σάρωθρα.

β) Η έλλειψη προσωπικού και απορριμματοφόρων οδηγεί στην καθιέρωση διπλών δρομολογίων από το ίδιο προσωπικό, επομένως διπλασιασμού του χρόνου αποκομιδής για τις αυξημένες ανάγκες του προαστίου.

Αξίζει να σημειωθεί ότι η κάλυψη της απόστασης των απορριμματοφόρων από το Δήμο μέχρι τη χωματερή και η αναμονή των εργαζομένων διαρκεί περίπου 4 ώρες, λόγω των συχνών προβλημάτων που προκύπτουν στη χωματερή.

γ) Η ετήσια αύξηση του όγκου των απορριμμάτων στο Δήμο μας εξαιτίας της αύξησης του πληθυσμού απαιτεί την προτεινόμενη ρύθμιση.

Προτείνεται ωράριο σε 24ωρη βάση, σύμφωνα με τις αποφάσεις υπ’ αριθμ. 38/98 και υπ’ αριθμ. 279/04 Δημοτικού Συμβουλίου και την υπ. αριθμ.139/26/3/2014 απόφαση Δημοτικού Συμβουλίου.

**Τμήμα Πρασίνου**

Προτείνεται να θεσπιστεί ωράριο εργασίας στον τομέα του Τμήματος Πρασίνου του Δήμου Αγίας Παρασκευής σε 24ωρη βάση, πάντα στο πλαίσιο του ωραρίου εργασιών των υπαλλήλων του τμήματος.

Συγκεκριμένα οι λόγοι που επιβάλουν την 24ώρη (6 π.μ. -6 π.μ.) και 7μερη απασχόληση, που καθορίζεται ανάλογα με τις ανάγκες της υπηρεσίας και θα διαμορφώνεται κατά τους θερινούς και χειμερινούς μήνες λαμβανομένης υπόψη και της σοβαρής έλλειψης προσωπικού.

Το ωράριο αυτό θα ακολουθείται από όλους τους εργαζομένους του Τμήματος Πρασίνου.

Να καθιερωθεί για όλους τους υπαλλήλους που υπηρετούν στο Τμήμα Πρασίνου η κατά Σάββατο και Κυριακή απασχόληση, με υποχρέωση παροχής ημέρας ανάπαυσης, ανάλογα με την δυνατότητα της Υπηρεσίας κατά τις ενδιάμεσης ημέρες της εβδομάδος.

 Οι λόγοι που ώθησαν την Υπηρεσία να εισηγηθεί το ωράριο αυτό είναι:

1**.** Η  πτώση δένδρων και κλάδων σε κοινόχρηστους και κοινωφελείς χώρους της  πόλης κατόπιν ακραίων καιρικών φαινομένων (ισχυροί άνεμοι) και η  ανάγκη για άμεση κοπή των δένδρων κατά τις νυχτερινές ώρες καθ όλη τη διάρκεια του έτους.

α) για την απελευθέρωση από αυτά κοινωφελών χώρων της πόλης καθώς επίσης  πεζοδρομίων και οδοστρωμάτων (για την αποφυγή ατυχημάτων  και για την απόδοσή τους στην κυκλοφορία) , β) για τον τεμαχισμό τους και γ) για τη μεταφορά τους σε κατάλληλα σημεία για την αποκομιδή τους από το προσωπικό του Τμήματος Καθαριότητας

2.Βλάβες και καταστροφές από τρίτους στις εγκαταστάσεις αυτόματου ποτίσματος σε Δημοτικούς  φυτεμένους χώρους κυρίως κατά τις νυχτερινές ώρες (λόγω ποτίσματος)  και η αναγκαιότητα άμεσης αποκατάστασής τους λόγω μεγάλης συνάθροισης κοινού στους χώρους αυτούς ή πιθανή βλάβη ηλεκτροβαλβιδών  που έχει σαν συνέπεια την συνεχή διαρροή.

3. Η έλλειψη μόνιμου προσωπικού στο Τμήμα Περιβάλλοντος για την κάλυψη των αρμοδιοτήτων του σε θέματα  Πολιτικής Προστασίας και η ανάγκη για συμμετοχή των υπαλλήλων του Τμήματος, συμπεριλαμβανομένου του εργατοτεχνικού προσωπικού του, σε συνεργεία που συγκροτούνται για την αντιμετώπιση των προβλημάτων που δημιουργούνται  από τα ακραία καιρικά φαινόμενα που εκδηλώνονται  και έχουν επιπτώσεις σε κοινόχρηστους και ιδιωτικούς χώρους(κατοικίες κ.λ.π), επίσης για βοήθεια στον αποχιονισμό-στον καθαρισμό εξωτερικά των φρεατίων-επιφυλακή στην πυρασφάλεια για κοπή δέντρων και διάνοιξη δρόμων σε περίπτωση φωτιάς.

4.Η ανάγκη για εργασίες αποκοπής (με καλαθοφόρο μηχάνημα) σπασμένων -εξ αιτίας ισχυρών ανέμων – κλάδων δένδρων σε μεγάλο ύψος, προς αποφυγή πρόκλησης ατυχημάτων σε περίπτωση πτώσης τους από ύψος κατά τις νυχτερινές ώρες καθ όλη τη διάρκεια του Έτους  .

**Τμήμα Περιβάλλοντος**

Για το Γραφείο Πολιτικής Προστασίας (Τμήμα Περιβάλλοντος) να ισχύει το ωράριο που είχε θεσπιστεί με την υπ’ αριθ. 163/02 απόφαση Δημοτικού Συμβουλίου.

Με το Ν.3013/2002 (Φ.Ε.Κ. 102/01-02-2002 τ.α.) καθορίζονται οι αρμοδιότητες των δήμων σε θέματα Πολιτικής Προστασίας με την εξασφάλιση της αναγκαίας οργάνωσης και υποδομής προς λήψη μέτρων.

Οι αυξημένες αρμοδιότητες και η φύση της εργασίας αυτών που απασχολούνται στο αυτοτελές γραφείο καθορίζουν την αναγκαιότητα καθιέρωσης ωραρίου εργασίας καθ΄ όλο το εικοσιτετράωρο, το Σάββατο, με υποχρέωση παροχής ημέρας ανάπαυσης κατά τις ενδιάμεσες ημέρες της εβδομάδας και την Κυριακή.

**Γ) Γραφείο Δημάρχου**

Προτείνεται η καθιέρωση ωραρίου λειτουργίας για τα υπαγόμενα στο Δήμαρχο Γραφεία όπως ορίζεται στο άρθρο 36 παρ.3α του Ν.3584/2007 ως εξής:

**Γραφείο Δημάρχου, Διαφάνειας & Επικοινωνίας**

Για την εύρυθμη λειτουργία του Γραφείου Δημάρχου κρίνεται απαραίτητη η καθιέρωση 24ωρης λειτουργίας του Γραφείου Δημάρχου, για όλες τις εργάσιμες ημέρες του μήνα καθώς και τις Κυριακές και εξαιρέσιμες ημέρες, για τις αρμοδιότητες :

- του Ιδιαίτερου Γραφείου Δημάρχου το οποίο προγραμματίζει, οργανώνει και ρυθμίζει τις συναντήσεις  του Δηµάρχου σε 24 ωρη βάση, διεξάγει κάθε υπηρεσία που αναθέτει ο Δήμαρχος στο Γραφείο αυτό και η οποία δεν ανήκει στην αρμοδιότητα των υπηρεσιών του Δήμου.

- της Επικοινωνίας, καθώς οργανώνει και υλοποιεί κάθε είδους εκδηλώσεις του Δήµου (π.χ. συνέδρια, συνελεύσεις, εορτές, κλπ.), καθώς και προγράµµατα προβολής του έργου και των υπηρεσιών που παρέχει ο Δήµος, εφαρµόζει προγράµµατα ενημέρωσης των  πολιτών, συνεργάζεται και  επικοινωνεί  με δημόσιες  αρχές της πόλης, διευθύνσεις σχολείων, διοικήσεις συλλόγων σωματείων, με τα νομικά πρόσωπα του Δήμου και με κάθε φορέα της πόλης στα πλαίσια της επικοινωνιακής πολιτικής, διαχειρίζεται τις  σχέσεις  του Δήµου µε τον ηλεκτρονικό και έντυπο τύπο (και ιδιαίτερα τον τοπικό) και τα  Μ.Μ.Ε. και επιτελείται των δημοσιευμάτων και των δελτίων τύπου του Δήµου.

**Αυτοτελές Τμήμα Πληροφορικής, Στρατηγικού Προγραμματισμού – Οργάνωσης**

Για την εύρυθμη λειτουργία του Δήμου κρίνεται απαραίτητη η καθιέρωση 24ωρης λειτουργίας του Αυτοτελούς Τμήματος Πληροφορικής, Στρατηγικού Προγραμματισμού – Οργάνωσης, για όλες τις εργάσιμες ημέρες του μήνα καθώς και τις Κυριακές και εξαιρέσιμες ημέρες, αποκλειστικά για τις αρμοδιότητες Τεχνολογιών, Πληροφορικής και Επικοινωνιών (Τ.Π.Ε.), καθώς φέρει την ευθύνη για τη μέριμνα της άρτιας λειτουργίας των συστημάτων Τεχνολογιών, Πληροφορικής και Επικοινωνιών (Τ.Π.Ε.) του Δήµου και των Νομικών Προσώπων, την αποκατάσταση βλαβών, τη μεταφορά και τη διαφύλαξη  του εξοπλισμού Τ.Π.Ε. του Δήµου και μεριµνά για τα ηλεκτρονικά συστήματα φύλαξης και ασφάλειας των κτιριακών εγκαταστάσεων του Δήμου.

Το ωράριο που προτείνεται να καθιερωθεί θα ισχύει για το 2015 καθώς και για τα επόμενα έτη και πάντα στα πλαίσια των οκτώ (8) ωρών εργασίας και θα ακολουθείται από όλους τους υπαλλήλους όλων των ειδικοτήτων που υπηρετούν στις υπηρεσίες όπως  αναφέρονται παραπάνω.

**Δ) Διεύθυνση Τεχνικών Υπηρεσιών**

Οι λόγοι μεταξύ άλλων που επιβάλλουν την 24ωρη λειτουργία της Διεύθυνσης Τεχνικών Υπηρεσιών, (την απογευματινή, νυχτερινή υπερωριακή απασχόληση και την απασχόληση τις Κυριακές και εξαιρέσιμες ημέρες ), είναι συνοπτικά:

* οι επιβλέψεις τεχνικών έργων τα οποία διενεργούνται και εκτός κανονικού ωραρίου εργασίας
* οι αυτοψίες
* η σύνταξη μελετών έργων (χρηματοδοτούμενων και μη)
* η σύνταξη τεχνικών προδιαγραφών για τις ανάγκες κάθε έργου
* οι διορθωτικές πράξεις εφαρμογής
* η αντιμετώπιση εκτάκτων, εποχιακών και απρόβλεπτων υπηρεσιακών αναγκών καθώς και φυσικών γεγονότων ( δυσχερείς καταστάσεις που προκαλούνται από καιρικά φαινόμενα, όπως πλημμύρες, χιονοπτώσεις, σεισμούς, κ.λ.π.)
* η απρόσκοπτη παρακολούθηση της λειτουργίας των αντλιών, για τη λειτουργία των σιντριβανιών στις πλατείες
* η άμεση αποκατάσταση των Η/Μ εγκαταστάσεων έτσι ώστε να εξασφαλίζεται η αποφυγή επικίνδυνων καταστάσεων
* η απρόσκοπτη λειτουργία του οδικού φωτισμού της πόλης
* η συντήρηση των σχολικών κτιρίων, κυρίως σε ώρες και ημέρες που τα σχολεία δεν λειτουργούν ώστε να μην προκαλείται αναστάτωση
* η συντήρηση των παιδικών χαρών
* η συντήρηση και επίβλεψη δικτύων αποχέτευσης ομβρίων υδάτων
* η παρακολούθηση όλων των έργων και εργασιών που εκτελούνται από εργολήπτες
* η παρακολούθηση των προμηθειών, υπηρεσιών και εργασιών της διεύθυνσης και ο έλεγχος και οι επιμετρήσεις έργων, από τους μηχανικούς της Διεύθυνσης Τεχνικών Υπηρεσιών, ως επιβλέποντες αλλά και ως ορισμένα μέλη σε επιτροπές παρακολούθησης, παραλαβής, ελέγχου και σύνταξης πρωτοκόλλων αφανών εργασιών όλων των έργων σύμφωνα με τον ν. 4070/2012
* η υποστήριξη συνεδριάσεων Δημοτικού Συμβουλίου κατά τις απογευματινές και νυχτερινές ώρες μετά τις 22:00, παρουσία διοικητικών υπαλλήλων της Τεχνικής Υπηρεσίας προκειμένου για τη διεξαγωγή κλήρωσης για επιτροπές ΠΠΑΕ, Ποιότητας υλικών & χαρακτηρισμού εδαφών αλλά και την υποστήριξη των εισηγήσεων
* η έγκαιρη σύνταξη-διεκπεραίωση-δακτυλογράφηση-αποστολή εγγράφων που αφορούν προθεσμίες έργων και επιτροπών έργων με καταληκτικές ημερομηνίες.
* η σύνταξη εισηγήσεων στο Δημοτικό Συμβούλιο, στην Ο.Ε και στην Ε.Π.Ζ
* το άνοιγμα και η ενημέρωση των καρτελών των έργων και η ενημέρωση του αρχείου για τα οικονομικά στοιχεία έργων
* η ενημέρωση του Κ.Η.Μ.Δ.Σ για πρωτογενή και εγκεκριμένα αιτήματα καθώς, επίσης για συμβάσεις και διακηρύξεις έργων.
* η αναμόρφωση του Τεχνικού Προγράμματος.
* η υποστήριξη της υπηρεσίας των ανελκυστήρων κ.α.

Επιπλέον το γραφείο αυτεπιστασίας και οι μηχανικοί της Τεχνικής Υπηρεσίας εξυπηρετούν όλο το Δήμο (ΚΕΠ, ΔΗΜΟΤΙΚΑ ΙΑΤΡΕΙΑ, ΒΙΒΛΙΟΘΗΚΕΣ, 2 ΚΑΠΗ, Δ/ΝΣΗ ΠΟΛΕΟΔΟΜΙΑΣ ΒΟΡΕΙΟΥ ΤΟΜΕΑ, ΠΛΑΤΕΙΕΣ, ΠΑΙΔΙΚΕΣ ΧΑΡΕΣ, 9 ΠΑΙΔΙΚΟΥΣ ΣΤΑΘΜΟΥΣ, 13 ΝΗΠΙΑΓΩΓΕΙΑ, 11 ΔΗΜΟΤΙΚΑ, 6 ΓΥΜΝΑΣΙΑ, 8 ΛΥΚΕΙΑ κ.λ.π.). Οι μηχανικοί, οι ηλεκτρολόγοι και οι τεχνίτες πρέπει να έχουν δυνατότητα σε 24ωρη λειτουργία, ώστε να προλαμβάνουν, να ελέγχουν και να επισκευάζουν άμεσα επικίνδυνες ζημίες.

Επίσης παρέχουν τεχνική υποστήριξη σε όλες τις πολιτιστικές εκδηλώσεις του Δήμου, απογεύματα μετά το πέρας του ωραρίου τους, τις Κυριακές και τις αργίες καθώς και μετά τις 22:00, φροντίζουν τα σχολεία , το Δημαρχείο, παιδικές χαρές κ.α.

Όλοι οι παραπάνω λόγοι σε συνδυασμό με την έλλειψη προσωπικού και εξοπλισμού καθιστούν απαραίτητη την υπερωριακή εργασία και την εργασία κατά τις Κυριακές και τις αργίες καθώς και απογεύματα μετά το πέρας του κανονικού ωραρίου.

Το ωράριο που προτείνεται να καθιερωθεί θα ακολουθείται από όλους τους υπαλλήλους όλων των ειδικοτήτων (κατά περίπτωση) που υπηρετούν στην Δ/νση Τεχνικών Υπηρεσιών.

Προτείνεται η καθιέρωση ωραρίου εργασίας σε 24ωρη βάση, και υπερωριακής εργασίας για τον ως άνω αριθμό των υπαλλήλων έως είκοσι (20) ώρες καθημερινής εργασίας και έως δέκα έξι (16) ώρες κατά περίπτωση, εργασία νυχτερινή, Κυριακών και εξαιρέσιμων, μηνιαίως.

**Ε) Διεύθυνση Κοινωνικής Πολιτικής, Τμήμα Παιδείας Δια Βίου Μάθησης και Πολιτισμού**

Προτείνεται όπως  για την καθιέρωση του ωραρίου των υπαλλήλων  του Τμήματος να  ληφθούν υπόψη τα εξής:

- Οι Διοικητικοί υπάλληλοι του Τμήματος θα εργάζονται όποτε κριθεί απαραίτητο επιπλέον έως και πέντε σαββατοκύριακα το έτος.

- Για την κάλυψη των αναγκών της υπηρεσίας και δεδομένης της ειδικότητας τους , οι σχολικοί φύλακες θα εργάζονται επί οκταώρου από τις 07.00 έως 22.00 καθημερινά και με ωράριο από 07.00 έως 15.00 είτε από 14.00 έως 22.00. Επίσης θα εργάζονται όποτε το κρίνει η υπηρεσία απαραίτητο, έως και πέντε σαββατοκύριακα το έτος.

- Όσον αφορά τους  καθαριστές των σχολικών μονάδων υπαλλήλους του Τμήματος θα εργάζονται επί οκταώρου από τις 07.00 έως 22.00 καθημερινά και με ωράριο από 07.00 έως 15.00 είτε από 10.00 έως 18.00, είτε από 14.00 έως 22.00. Επίσης θα εργάζονται όποτε το κρίνει η υπηρεσία, έως και πέντε σαββατοκύριακα το έτος.

Η ανάγκη για απασχόληση του προσωπικού του Τμήματος απογεύματα ή σαββατοκύριακα προκύπτει λόγω της κάλυψης θεσμοθετημένων εκδηλώσεων όπως το μαθητικό φεστιβάλ και άλλων κοινωνικών και πολιτιστικών μαθητικών εκδηλώσεων καθώς και αναγκών που προκύπτουν κατά την συντήρηση των σχολικών κτιριακών μονάδων.

Για τα υπόλοιπα τμήματα της Διεύθυνσης ισχύει η υπ’ αριθμ. 47925/34568 (ΦΕΚ 3235/Β’/3-12-2014) απόφαση του Γενικού Γραμματέα της Αποκεντρωμένης Διοίκησης Αττικής.

**ΣΤ) Διεύθυνση Οικονομικών Υπηρεσιών**

Προτείνεται η καθιέρωση ωραρίου λειτουργίας όπως ορίζεται στο άρθρο 36 παρ.3α & 6 του Ν.3584/2007 ως εξής:

**Τμήμα Προϋπολογισμού, Λογιστηρίου και Προμηθειών**

Προτείνεται η καθιέρωση ωραρίου λειτουργίας κατά τις Κυριακές και ημέρες αργίας για δέκα άτομα ανά περίπτωση και μέχρι δέκα Κυριακές & Αργίες το έτος προκειμένου να διεκπεραιωθούν εργασίες λογιστηρίου που δεν εμπίπτουν στον καθημερινό όγκο δουλειάς και που βάσει διατάξεων έχουν προθεσμίες υλοποίησης, όπως: Ανατροπή αναλήψεων υποχρεώσεων, οριστική δήλωση φόρου Μισθωτών Υπηρεσιών, έκδοση χρηματικών ενταλμάτων πληρωμής εντός του Οικονομικού έτους που αφορά η δαπάνη, κατάρτιση λογιστικών & Οικονομικών καταστάσεων, υλοποίηση ετήσιας απογραφής υλικών & εξοπλισμού του Δήμου.

**Τμήμα Εσόδων**

Προτείνεται η καθιέρωση ωραρίου λειτουργίας κατά τις Κυριακές και ημέρες αργίας για πέντε άτομα ανά περίπτωση και μέχρι δέκα Κυριακές & Αργίες το έτος προκειμένου να διεκπεραιωθούν εργασίες εκτός ωραρίου εξυπηρέτησης του κοινού που σκοπό θα έχουν την αύξηση των ιδίων πόρων του Δήμου δεδομένης της γενικότερης οικονομικής κατάστασης και συγκεκριμένα: έλεγχος των στοιχείων της επιφάνειας των ακινήτων και της χρήσης των επαγγελματικών χώρων για την επιβολή του σωστού συντελεστή δημοτικών τελών και ΤΑΠ (δημιουργία μεικτού συνεργείου με την Τεχνική Υπηρεσία ή/και την Υπηρεσία Δόμησης). Δημιουργία και επεξεργασία αρχείου κενών οικοπέδων (σε συνεργασία με την τεχνική Υπηρεσία και το Τμήμα Περιβάλλοντος και Πολιτικής Προστασίας) και καταλογισμός προστίμων σε όσα δεν καθαρίζονται από τους ιδιοκτήτες. Σύνταξη ενημερωτικών σημειωμάτων για τους οφειλέτες που θα προκύψουν από τις ανωτέρω διαδικασίες. Σύνταξη και βεβαίωση των χρηματικών καταλόγων για τις οφειλές που θα προκύψουν.

**Τμήμα Ταμειακής Υπηρεσίας**

Προτείνεται η καθιέρωση ωραρίου λειτουργίας κατά τις Κυριακές και ημέρες αργίας για πέντε άτομα ανά περίπτωση και μέχρι δέκα Κυριακές & Αργίες το έτος προκειμένου να διεκπεραιωθούν εργασίες εκτός ωραρίου εξυπηρέτησης του κοινού και συγκεκριμένα: Παράταση του ωραρίου λειτουργίας του Κοινού για τις δύο Κυριακές που προηγούνται των εορτών του Προφήτη Ηλία & της Αγίας Παρασκευής προκειμένου να εξυπηρετηθεί η διαδικασία βεβαίωσης και είσπραξης των εσόδων από τους μικροπωλητές (χωροθέτηση -σε συνεργασία με την συναρμόδια Υπηρεσία-, είσπραξη τελών μικροπωλητών, διαδικασίες σχετικές με τους χρηματικούς καταλόγους (παραλαβή, επεξεργασία, κοινοποίηση ειδικών προσκλήσεων σε οφειλέτες).

Συνολικά, η πρόταση για καθιέρωση ωραρίου κατά τις Κυριακές και εξαιρέσιμες επιβάλλεται καθώς η μείωση του προσωπικού της Διεύθυνσης Οικονομικών υπηρεσιών από την τελευταία καθιέρωση (απόφαση ΔΣ 333/2006) έχει υπερβεί το 25% και δεν επαρκεί για την απασχόληση του εντός του πενθημέρου με βάρδιες, αφού το σύνολο σχεδόν του προσωπικού των τμημάτων Ταμειακής & Εσόδων ασχολείται καθημερινά με την εξυπηρέτηση κοινού.

Η παρούσα πρόταση έχει συνταχθεί με γνώμονα η απασχόληση κατά τις Κυριακές και αργίες να γίνεται από το ελάχιστο δυνατό τμήμα του προσωπικού και μόνο όταν οι εργασίες δεν μπορούν να διεκπεραιωθούν εντός του εβδομαδιαίου ωραρίου εργασίας, γι` αυτό και προτείνεται το ανώτατο όριο των οκτώ Κυριακών και αργιών κατ’ άτομο κατ’ έτος.

Τέλος, η καταγραφή των ασχολιών είναι ενδεικτική, ιδιαίτερη μέριμνα θα δοθεί όμως από την Υπηρεσία έτσι ώστε το σύνολο των εργασιών που θα διεκπεραιώνεται κατά τις Κυριακές και Αργίες να έχει αμιγώς εισπρακτικό χαρακτήρα ώστε το χρηματικό κόστος της καθιέρωσης να καλύπτεται στο ακέραιο, αν όχι πολλαπλάσια, από τα αυξημένα έσοδα που ο Δήμος προσδοκά από την αύξηση των εσόδων λόγω του διευρυμένου ωραρίου.

Για το **Δημοτικό Κοιμητήριο** ισχύει η υπ’ αριθμ. 47925/34568 (ΦΕΚ 3235/Β’/3-12-2014) απόφαση του Γενικού Γραμματέα της Αποκεντρωμένης Διοίκησης Αττικής.

Το ύψος των δαπανών που ανά κωδικό έχουν προβλεφθεί και εγκριθεί στον προϋπολογισμό 2015 του Δήμου έχουν ως εξής :

Ι) Υπάλληλοι Δημοσίου Δικαίου

|  |  |  |
| --- | --- | --- |
| **Κ.Α.Ε.** | **Περιγραφή** | **Ποσό** |
| **ΥΠΗΡΕΣΙΑ : 10 Οικονομικές και Διοικητικές υπηρεσίες** | | |
| 10.6012.01 | Αποζημίωση για υπερωριακή εργασία | 22.500,00 |
| **ΥΠΗΡΕΣΙΑ : 15 Υπηρεσίες Πολιτισμού, Αθλητισμού και κοινωνικής πολιτικής** | | |
| 15.6012.01 | Αποζημίωση για υπερωριακή εργασία | 6.000,00 |
| **ΥΠΗΡΕΣΙΑ : 20 Υπηρεσία καθαριότητας και ηλεκτροφωτισμού** | | |
| 20.6012.01 | Αποζημίωση για υπερωριακή εργασία | 150.000,00 |
| **ΥΠΗΡΕΣΙΑ : 30 Υπηρεσία Τεχνικών έργων** | | |
| 30.6012.01 | Αποζημίωση για υπερωριακή εργασία | 42.000,00 |
| **ΥΠΗΡΕΣΙΑ : 35 Υπηρεσίες πρασίνου** | | |
| 35.6012.01 | Αποζημίωση για υπερωριακή εργασία | 26.000,00 |
| **ΥΠΗΡΕΣΙΑ : 40 Υπηρεσία Πολεοδομίας** | | |
| 40.6012.01 | Αποζημίωση για υπερωριακή εργασία | 25.000,00 |
| **ΥΠΗΡΕΣΙΑ : 45 Υπηρεσία νεκροταφείων** | | |
| 45.6012.01 | Αποζημίωση για υπερωριακή εργασία | 6.000,00 |

Η παραπάνω υπερωριακή εργασία κα επιβαρύνει κατά το αντίστοιχο ποσοστό τους κωδικούς εργοδοτικών εισφορών στον προϋπολογισμό του Δήμου του έτους 2015 ήτοι:

|  |  |
| --- | --- |
| **Κ.Α.Ε.** | **Περιγραφή** |
| 10.6051.01 | Εισφορά υπέρ ΙΚΑ |
| 10.6051.02 | Εισφορά υπέρ ΤΥΔΚΥ |
| 10.6051.03 | Εισφορά υπέρ ΤΕΑΔΥ εργοδότη |
| 15.6051.01 | Εισφορά υπέρ ΙΚΑ |
| 15.6051.02 | Εισφορά υπέρ ΤΥΔΚΥ |
| 15.6051.03 | Εισφορά υπέρ ΤΕΑΔΥ εργοδότη |
| 20.6051.02 | Εισφορά υπέρ ΤΥΔΚΥ |
| 20.6051.03 | Εισφορά υπέρ ΤΕΑΔΥ εργοδότη |
| 20.6051.06 | Εργοδοτική εισφορά υπέρ ΤΣΜΕΔΕ |
| 30.6051.02 | Εισφορά υπέρ ΤΥΔΚΥ |
| 30.6051.03 | Εισφορά υπέρ ΤΕΑΔΥ εργοδότη |
| 30.6051.04 | Εισφορά υπέρ ΚΥΤ |
| 30.6051.05 | Εργοδοτική εισφορά υπέρ επικουρικού μηχανικών |
| 30.6051.06 | Εργοδοτική εισφορά υπέρ ΤΣΜΕΔΕ |
| 35.6051.02 | Εισφορά υπέρ ΤΥΔΚΥ |
| 35.6051.03 | Εισφορά υπέρ ΤΕΑΔΥ εργοδότη |
| 35.6051.06 | Εργοδοτική εισφορά υπέρ ΤΣΜΕΔΕ |
| 40.6051.07 | Εργοδοτικές εισφορές προσωπικού με σύμβαση Δημοσίου Δικαίου |
| 45.6051.02 | Εισφορά υπέρ ΤΥΔΚΥ |
| 45.6051.03 | Εισφορά υπέρ ΤΕΑΔΥ εργοδότη |

ΙΙ) Υπάλληλοι Ιδιωτικού Δικαίου Αορίστου Χρόνου

|  |  |  |
| --- | --- | --- |
| **Κ.Α.Ε.** | **Περιγραφή** | **Ποσό** |
| **ΥΠΗΡΕΣΙΑ : 10 Οικονομικές και Διοικητικές υπηρεσίες** | | |
| 10.6022.01 | Αποζημίωση για υπερωριακή εργασία υπαλλήλων με σύμβαση αορίστου χρόνου | 8.000,00 |
| **ΥΠΗΡΕΣΙΑ : 15 Υπηρεσίες Πολιτισμού, Αθλητισμού και κοινωνικής πολιτικής** | | |
| 15.6022.01 | Αποζημίωση για υπερωριακή εργασία υπαλλήλων με σύμβαση αορίστου χρόνου | 6.500,00 |
| **ΥΠΗΡΕΣΙΑ : 20 Υπηρεσία καθαριότητας και ηλεκτροφωτισμού** | | |
| 20.6022.01 | Αποζημίωση για υπερωριακή εργασία υπαλλήλων με σύμβαση αορίστου χρόνου | 25.000,00 |
| **ΥΠΗΡΕΣΙΑ : 30 Υπηρεσία Τεχνικών έργων** | | |
| 30.6022.01 | Αποζημίωση για υπερωριακή εργασία υπαλλήλων με σύμβαση αορίστου χρόνου | 8.000,00 |
| **ΥΠΗΡΕΣΙΑ : 35 Υπηρεσίες πρασίνου** | | |
| 35.6022.01 | Αποζημίωση για υπερωριακή εργασία υπαλλήλων με σύμβαση αορίστου χρόνου | 5.500,00 |
| **ΥΠΗΡΕΣΙΑ : 40 Υπηρεσία Πολεοδομίας** | | |
| 40.6022.01 | Αποζημίωση για υπερωριακή εργασία υπαλλήλων με σύμβαση αορίστου χρόνου | 2.700,00 |
| **ΥΠΗΡΕΣΙΑ : 45 Υπηρεσία νεκροταφείων** | | |
| 45.6022.01 | Αποζημίωση για υπερωριακή εργασία υπαλλήλων με σύμβαση αορίστου χρόνου | 2.500,00 |

Η παραπάνω υπερωριακή εργασία κα επιβαρύνει κατά το αντίστοιχο ποσοστό τους κωδικούς εργοδοτικών εισφορών ήτοι :

|  |  |
| --- | --- |
| **Κ.Α.Ε.** | **Περιγραφή** |
| 10.6052.01 | Εργοδοτικές εισφορές υπαλλήλων με σύμβαση αορίστου χρόνου. |
| 15.6052.01 | Εργοδοτικές εισφορές υπαλλήλων με σύμβαση αορίστου χρόνου. |
| 20.6052.01 | Εργοδοτικές εισφορές υπαλλήλων με σύμβαση αορίστου χρόνου. |
| 30.6052.01 | Εργοδοτικές εισφορές υπαλλήλων με σύμβαση αορίστου χρόνου. |
| 35.6052.01 | Εργοδοτικές εισφορές υπαλλήλων με σύμβαση αορίστου χρόνου. |
| 40.6052.01 | Εργοδοτικές εισφορές υπαλλήλων με σύμβαση αορίστου χρόνου. |
| 45.6052.01 | Εργοδοτικές εισφορές υπαλλήλων με σύμβαση αορίστου χρόνου. |

ΙΙΙ) Υπάλληλοι Ιδιωτικού Δικαίου Ορισμένου Χρόνου

|  |  |  |
| --- | --- | --- |
| **Κ.Α.Ε.** | **Περιγραφή** | **Ποσό** |
| **ΥΠΗΡΕΣΙΑ : 10 Οικονομικές και Διοικητικές υπηρεσίες** | | |
| 10.6042.01 | Αποζημίωση για υπερωριακή εργασία υπαλλήλων με σύμβαση ορισμένου χρόνου | 1.000,00 |
| **ΥΠΗΡΕΣΙΑ : 15 Υπηρεσίες Πολιτισμού, Αθλητισμού και κοινωνικής πολιτικής** | | |
| 15.6042.01 | Αποζημίωση για υπερωριακή εργασία υπαλλήλων με σύμβαση ορισμένου χρόνου | 2.000,00 |
| **ΥΠΗΡΕΣΙΑ : 20 Υπηρεσία καθαριότητας και ηλεκτροφωτισμού** | | |
| 20.6042.01 | Αποζημίωση για υπερωριακή εργασία υπαλλήλων με σύμβαση ορισμένου χρόνου | 58.000,00 |
| **ΥΠΗΡΕΣΙΑ : 30 Υπηρεσία Τεχνικών έργων** | | |
| 30.6042.01 | Αποζημίωση για υπερωριακή εργασία υπαλλήλων με σύμβαση ορισμένου χρόνου | 6.000,00 |
| **ΥΠΗΡΕΣΙΑ : 35 Υπηρεσίες πρασίνου** | | |
| 35.6042.01 | Αποζημίωση για υπερωριακή εργασία υπαλλήλων με σύμβαση ορισμένου χρόνου | 4.500,00 |
| **ΥΠΗΡΕΣΙΑ : 45 Υπηρεσία νεκροταφείων** | | |
| 45.6042.01 | Αποζημίωση για υπερωριακή εργασία υπαλλήλων με σύμβαση ορισμένου χρόνου | 5.500,00 |

Η παραπάνω υπερωριακή εργασία κα επιβαρύνει κατά το αντίστοιχο ποσοστό τους κωδικούς εργοδοτικών εισφορών ήτοι :

|  |  |
| --- | --- |
| **Κ.Α.Ε.** | **Περιγραφή** |
| 10.6054.01 | Εργοδοτικές εισφορές έκτακτου προσωπικού |
| 15.6054.01 | Εργοδοτικές εισφορές έκτακτου προσωπικού |
| 15.6054.02 | Εργοδοτικές εισφορές έκτακτου προσωπικού (βοήθεια στο σπίτι) |
| 20.6054.01 | Εργοδοτικές εισφορές έκτακτου προσωπικού |
| 30.6054.01 | Εργοδοτικές εισφορές έκτακτου προσωπικού |
| 30.6054.03 | Εργοδοτικές εισφορές ΚΥΤ έκτακτου προσωπικού |
| 30.6054.04 | Εργοδοτικές εισφορές ΤΣΜΕΔΕ έκτακτου προσωπικού |
| 30.6054.05 | Εργοδοτική εισφορά ΕΠΙΚΟΥΡΙΚΟΥ ΜΗΧΑΝΙΚΩΝ |
| 35.6054.01 | Εργοδοτικές εισφορές έκτακτου προσωπικού |
| 45.6054.01 | Εργοδοτικές εισφορές έκτακτου προσωπικού |

Όσον αφορά την νυχτερινή εργασία προς συμπλήρωσης του καθημερινού ωραρίου, το αντίστοιχο ύψος των δαπανών έχουν ως εξής:

Ι) Υπάλληλοι Δημοσίου Δικαίου

|  |  |  |
| --- | --- | --- |
| **Κ.Α.Ε.** | **Περιγραφή** | **Ποσό** |
| **ΥΠΗΡΕΣΙΑ : 20 Υπηρεσία καθαριότητας και ηλεκτροφωτισμού** | | |
| 20.6012.02 | Αποζημίωση για νυχτερινή εργασία προς συμπλήρωση κανονικού ωραρίου | 174.000,00 |
| **ΥΠΗΡΕΣΙΑ : 35 Υπηρεσίες πρασίνου** | | |
| 35.6012.02 | Αποζημίωση για νυχτερινή εργασία προς συμπλήρωση κανονικού ωραρίου | 29.000,00 |

ΙΙ) Υπάλληλοι Ιδιωτικού Δικαίου Αορίστου Χρόνου

|  |  |  |
| --- | --- | --- |
| **Κ.Α.Ε.** | **Περιγραφή** | **Ποσό** |
| **ΥΠΗΡΕΣΙΑ : 20 Υπηρεσία καθαριότητας και ηλεκτροφωτισμού** | | |
| 20.6022.02 | Αποζημίωση για νυχτερινή εργασία προς συμπλήρωση κανονικού ωραρίου αορίστου χρόνου | 25.000,00 |
| **ΥΠΗΡΕΣΙΑ : 35 Υπηρεσίες πρασίνου** | | |
| 35.6022.02 | Αποζημίωση για νυχτερινή εργασία προς συμπλήρωση κανονικού ωραρίου αορίστου χρόνου | 6.500,00 |

ΙΙΙ) Υπάλληλοι Ιδιωτικού Δικαίου Ορισμένου Χρόνου

|  |  |  |
| --- | --- | --- |
| **Κ.Α.Ε.** | **Περιγραφή** | **Ποσό** |
| **ΥΠΗΡΕΣΙΑ : 20 Υπηρεσία καθαριότητας και ηλεκτροφωτισμού** | | |
| 20.6042.02 | Αποζημίωση για νυχτερινή εργασία προς συμπλήρωση κανονικού ωραρίου εκτάκτων υπαλλήλων | 50.000,00 |
| **ΥΠΗΡΕΣΙΑ : 35 Υπηρεσίες πρασίνου** | | |
| 35.6042.02 | Αποζημίωση για νυχτερινή εργασία προς συμπλήρωση κανονικού ωραρίου εκτάκτων υπαλλήλων | 6.000,00 |

Αντίστοιχα και η αποζημίωση για νυχτερινή εργασία προς συμπλήρωση κανονικού ωραρίου, επιβαρύνει κατά το αντίστοιχο ποσοστό τους κωδικούς εργοδοτικών εισφορών όπως αυτοί περιγράφονται, ανάλογα το είδος της εργασιακής σχέσης, στην περίπτωση της αποζημίωσης για υπερωριακή εργασία.

|  |  |
| --- | --- |
| Ο ΑΝΤΙΔΗΜΑΡΧΟΣ | |
| ΧΑΤΖΗΑΝΔΡΕΟΥ ΚΩΝΣΤΑΝΤΙΝΟΣ | |
| Η ΣΥΝΤΑΞΑΣΑ | Η ΠΡΟΊΣΤΑΜΕΝΗ ΤΟΥ ΤΜΗΜΑΤΟΣ | Η ΠΡΟΪΣΤΑΜΕΝΗ ΤΗΣ Δ/ΝΣΗΣ | Ο ΓΕΝΙΚΟΣ ΓΡΑΜΜΑΤΕΑΣ |
|  |  |  |  |
| Μάνδρου Ελένη | Μάνδρου Ελένη | Τύπα Παρασκευή | Κασαπίδης Στεφανος |